Oficiālais Vēstnesis L 330 , 06/12/2002 Lpp. 0039 - 0040



Komisijas Lēmums (2002. gada 5. decembris) par Kopienas finansiālo ieguldījumu ārkārtas pasākumos mutes un nagu sērgas kontrolei Armēnijā, Azerbaidžānā un Gruzijā, ar ko groza Lēmumu 2001/300/EK (izziņots ar dokumenta numuru C(2002) 4806) (2002/953/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārajā jomā [1], kurā jaunākie grozījumi izdarīti ar Lēmumu 2001/572/EK [2], jo īpaši tā 12. un 13. pantu, tā kā: (1) Mutes un nagu sērga tās A, O un ASIA 1 tipu dēļ ir endēmiska Armēnijā, Azerbaidžānā, Gruzijā un valstīs, kuras ar tām robežojas. Mutes un nagu sērgas dažādo tipu un apakštipu vīrusu klātbūtne un jaunu atsevišķu vīrusu antigēnu rašanās šajā apgabalā rada draudus Kopienai un apdraud Kopienas atbalstītos Turcijas centienus kontrolēt šo slimību. (2) Kopiena ciešā sadarbībā ar Eiropas Mutes un nagu sērgas kontroles komisiju (EUFMD) un Epizootiju starptautisko biroju (Office international des épizooties, OIE) atbalstīja ārkārtas vakcinācijas pret mutes un nagu sērgu kampaņu Armēnijā, Azerbaidžānā un Gruzijā 1999. un 2000. gadā, izmantojot trasta fondu 911100/MTF/INT/003/EEK. Šo atbalstu pārtrauca sakarā ar trūkumiem, ko 2000. gadā kopējas misijas laikā šajās valstīs konstatēja Komisijas un EUFMD eksperti. (3) Komisijas, EUFMD, ANO Pārtikas un lauksaimniecības organizācijas (FAO) un OIE pārstāvji kopā ar Armēnijas, Azerbaidžānas un Gruzijas galvenajām veterinārijas amatpersonām 2002. gada sākumā izstrādāja programmu vakcinācijas zonas izveidei gar šo valstu dienvidu robežām, lai uzlabotu Turcijas aizsardzību pret mutes un nagu sērgas iekļūšanu tajā. (4) Lai novērstu mutes un nagu sērgas izplatīšanos, ir vajadzīgs Kopienas ieguldījums ārkārtas pasākumos šīs slimības kontrolei Armēnijā, Azerbaidžānā un Gruzijā. (5) Summa, kas paredzēta Komisijas 2001. gada 30. marta Lēmumā 2001/300/EK par Kopienas sadarbību ar Pārtikas un lauksaimniecības organizāciju, jo īpaši attiecībā uz Eiropas Mutes un nagu sērgas kontroles komisijas darbību [3] un atbilstoši minētajam lēmumam noslēgtajā izpildes nolīgumā, nav pietiekoša, lai segtu šajā lēmumā paredzētās izmaksas. Tādēļ Kopienas kopējā iemaksa trasta fondā 911100/MTF/INT/003/EEK ir jāpalielina par vajadzīgo summu, lai veiktu kopējo EK/EUFMD/OIE programmu mutes un nagu sērgas kontrolei Armēnijā, Azerbaidžānā un Gruzijā. (6) Ir jāgroza starp Eiropas Komisiju un FAO noslēgtais izpildes nolīgums, lai ņemtu vērā grozījumus Lēmumā 2001/300/EK. (7) Tādēļ attiecīgi jāgroza Lēmums 2001/300/EK. (8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Trasta fondā 911100/MTF/INT/003/EEK ietilpstošos līdzekļus, ko paredz Lēmums 2001/300/EK, izlieto šādiem mērķiem: a) 1000000 devu uz Al(OH)3 balstītas trīsvērtīgas vakcīnas pret mutes un nagu sērgas O1, A-Irānas 96 un ASIA1 tipa vīrusu ar potenci 6 PD50 iegāde; b) šā panta a) punktā minēto vakcīnas devu piegāde Armēnijas, Azerbaidžānas un Gruzijas centrālajām veterinārijas iestādēm, lai rajonos gar to dienvidu robežu veiktu ārkārtas vakcināciju uzņēmīgiem dzīvniekiem saskaņā ar vakcinācijas programmu, kas jāizveido ar saistību rakstu starp šo valstu veterinārajām iestādēm un Eiropas Mutes un nagu sērgas kontroles komisiju (EUFMD); c) vakcinācijas kampaņas pārbaude uz vietas un seroloģiskās uzraudzības organizēšana, ko veic EUFMD iecelts eksperts; d) testu komplektu piegāde, lai noteiktu antivielas pret nestrukturētiem proteīniem, vakcinācijas kampaņas uzraudzība un slimības situācijas pamatošana. 2. pants Pasākumiem, kas minēti 1. pantā, Komisija pārskaita trasta fondā 911100/MTF/INT/003/EEK papildu summu USD 650000. 3. pants Veselības un patērētāju aizsardzības ģenerāldirekcijas ģenerāldirektors ir pilnvarots slēgt vajadzīgās vienošanās ar Pārtikas lauksaimniecības organizācijas (FAO) komisiju EUFMD, lai īstenotu 2. pantā paredzētos pasākumus. 4. pants Lēmumu 2001/300/EK groza šādi. 1. Lēmuma 1. panta 2. punktu aizstāj ar šādu: "2. No 2001. gada 1. janvāra četru gadu laikposmā no minētā datuma Kopienas finanšu saistības attiecībā pret 1. punktā minēto fondu ir maksimums EUR 2450000." 2. Lēmuma 2. panta 3. punktu aizstāj ar šādu: "3. Veselības un patērētāju aizsardzības ģenerāldirektorāta ģenerāldirektors ir pilnvarots parakstīt Komisijas vārdā 1. punktā minēto izpildes nolīgumu. Viņš ir arī pilnvarots noslēgt ar FAO grozītu izpildes nolīgumu, lai ņemtu vērā 1. panta 2. punktā veiktos grozījumus." 5. pants Šis lēmums ir adresēts dalībvalstīm. Briselē, 2002. gada 5. decembrī Komisijas vārdā — Komisijas loceklis David Byrne [1] OV L 224, 18.8.1990., 19. lpp. [2] OV L 3, 6.1.2001., 27. lpp. [3] OV L 102, 12.4.2001., 71. lpp. --------------------------------------------------